《官舍竹》是宋代诗人王禹偁创作的一首七言律诗。这首诗是一篇咏竹诗。诗人以竹自喻,将竹子耐寒、有节等特点升华,从而赞美了竹子的高尚品格,诗人以竹自喻,表达了自己的人生追求与品位。下面就是小编给大家带来的赞美竹子的诗,希望能帮助到大家!
庭竹
朝代:唐朝|作者:刘禹锡
露涤铅粉节,风摇青玉枝。
依依似君子,无地不相宜。
官舍竹
朝代:宋朝|作者:王禹偁
谁种萧萧数百竿,伴吟偏称作闲官。
不随夭艳争春色,独守孤贞待岁寒。
声拂琴床生雅趣,影侵棋局助清欢。
明年纵便量移去,犹得今冬雪里看。
晚春归山居题窗前竹
朝代:唐朝|作者:钱起
谷口春残黄鸟稀,辛夷花尽杏花飞。(谷口 一作:溪上)
始怜幽竹山窗下,不改清阴待我归。
酬人雨后玩竹
朝代:唐朝|作者:薛涛
南天春雨时,那鉴雪霜姿。
众类亦云茂,虚心宁自持。
多留晋贤醉,早伴舜妃悲。
晚岁君能赏,苍苍劲节奇。
姑孰十咏·慈姥竹
朝代:唐朝|作者:李白
野竹攒石生,含烟映江岛。翠色落波深,虚声带寒早。
龙吟曾未听,凤曲吹应好。不学蒲柳凋,贞心尝自保。
画竹歌
朝代:唐朝|作者:白居易
植物之中竹难写,古今虽画无似者。
萧郎下笔独逼真,丹青以来唯一人。
人画竹身肥臃肿,萧画茎瘦节节竦。
人画竹梢死羸垂,萧画枝活叶叶动。
不根而生从意生,不笋而成由笔成。
野塘水边埼岸侧,森森两丛十五茎。
婵娟不失筠粉态,萧飒尽得风烟情。
举头忽看不似画,低耳静听疑有声。
西丛七茎劲而健,省向天竺寺前石上见。
东丛八茎疏且寒,忆曾湘妃庙里雨中看。
幽姿远思少人别,与君相顾空长叹。
萧郎萧郎老可惜,手颤眼昏头雪色。
自言便是绝笔时,从今此竹尤难得。
东湖新竹
朝代:宋朝|作者:陆游
插棘编篱谨护持,养成寒碧映涟漪。
清风掠地秋先到,赤日行天午不知。
解箨时闻声簌簌,放梢初见叶离离。
官闲我欲频来此,枕簟仍教到处随。
北苑侍宴杂咏诗·竹
朝代:唐朝|作者:徐铉
劲节生宫苑,虚心奉豫游。自然名价重,不羡渭川侯。
竹
朝代:唐朝|作者:郑谷
宜烟宜雨又宜风,拂水藏村复间松。
移得萧骚从远寺,洗来疏净见前峰。
侵阶藓拆春芽迸,绕径莎微夏荫浓。
无赖杏花多意绪,数枝穿翠好相容。
石竹咏
朝代:唐朝|作者:王绩
萋萋结绿枝,晔晔垂朱英。
常恐零露降,不得全其生。
叹息聊自思,此生岂我情。
昔我未生时,谁者令我萌。
弃置勿重陈,委化何足惊。